Fyret ble automatisert og fraflyttet i 1984. Fra 1992 har Ryvarden vært brukt til kulturelle aktiviteter og omtales som . På stedet er det i dag et galleri, Galleri Ryvarden, i fyrmesterboligen fra 1958. Det er også kafedrift, et kunstatelier, Flókemuseet og en representasjonsbolig. Bygningene på Ryvarden blir også benyttet til annen kulturell aktivitet, blant annet har gruppen Vamp spilt inn flere av sine plater der. Sveio kommune kjøpte i april 2005 bygningene ved Ryvarden fyr fra Kystverket for 750.000 kroner.